  Виталий Пронин 12-тӥ июне Россилэн нуналэныз валче Ижкар пусъе на кылдэмез дырысен 256 ар тырмонзэ. Таин валче городын улӥсьёсты но куноосты витё пӧртэм ужрадъёс-шулдыръяськонъёс. 9 часысен 10 часозь - А. Дерябинлэн синпелетэз доры сяська тугоко понон. 10 часысен 11 часозь - «Пыраклы Россиен» монумент дорын Россилэн нуналэзлы сӥзем сӥё-дано ужрад. 13 часысен 16 часозь - Иж город администрация азьын искусствоосъя нылпи школаосын дышетскисьёслэн концертсы. Шор площадьын 11 часысен 12 час 30 минутозь - «Фильм! Фильм! Фильм!» шествие. 11 часыен 15 часозь Наговицин урамын ужалоз «Тазалыклэн азбарез». 12 часысен 14 часозь Операя но балетъя театр азьын ортчоз дзюдоя ӵошатскон.12 час 30 минутысен 16 часозь калыкез валтӥсь сцена доры люкалоз «Вордскем нуналэныд, Ижевск!» концерт. 12 часысен 22 часозь Котрес фонтан доры люкаськозы пӧртэм выжыысь калыкъёс, ортчоз этнодискотека. 13 часысен 16 часозь Правительстволэн юртэз сьӧрысь ротондаын Городлэсь нуналзэ пусъёсы нылпиос, соосты шулдыртозы «Молодой человек» театрысь артистъёс.16 часысен 21 часозь - «Эктон марафон», Правительстволэн юртэз сьӧрысь ротондаын радъяськозы эктонъя мастер-классъёс, вожвылъяськонъёс. 20 часысен 22 часозь - валтӥсь сцена вылын шулдыртоз «Золотой граммофон» премиез 5 пол басьтэм Зара кырӟась. Иж тымет дурын 15 часысен 22 часозь «Пыраклы Россиен» монумент дорын - нылпи коллективъёслэн концертсы, пӧртэм вожвылъяськонъёс, дискотека.22 часын - фейерверк. Индустриальной ёрос 12 часысен 19 часозь - Космонавтъёслэн парказы шулдыръяськон.13 часысен 19 часозь - Кызьпу арамаын калыкез люкалоз удмурт Гербер. Первомай ёрос 15 часысен 17 часозь - вуз каронъя «Радуга» центр азьын концерт. Ленин ёрос 15 часысен 17 часозь - калык творчествоя «Спартак» юрт азьын шулдыръяськон. Октябрь ёрос 13 часысен 16 часозь мастер-классъёсы, конкурсъёсы вите зоопарк. 13 часысен 16 часозь шулдыръяськон ортчоз М. Горький нимо садын. 13 часысен 22 часозь «Магнит» гипермаркет азьын «Роза мира - 2016» фестивальын вормисе потэмъёслэн, «Айкай» театрысь артистъёслэн но Устинов ёросысь кырӟась-верась коллективъёслэн концертсы. Вань ужрадъёс сярысь пыр-поч тодыны луоз Иж городлэн сайтысьтыз. "Удмурт дунне" Теги: Ижкар Ижкарлэннуналыз кытынкумар  